smcproject/ml-wiki-sentences huggingface dataset:
എഫ്.സി. ഡെൻ ബോഷിന്റെ പേരിൽ ഒരു വായ്പ ഉൾപ്പെടെ ഗാസ്റ്റൺ ട്യൂമെന്റിനൊപ്പം ഒരു കാര്യക്ഷമമായ പങ്കാളിത്തം വിങർ രൂപപ്പെടുത്തുകയും ചെയ്തു.
(1991 മുതൽ 1995 വരെ ജോഡി 61 എറെഡിവിസി ഗോളുകൾക്കു വേണ്ടി കൂട്ടിച്ചേർക്കപ്പെട്ടു).
അവലംബം ബാഹ്യ ലിങ്കുകൾ Beijen profile Archived 2013-01-27 at the Wayback Machine .
(in Dutch) റെജി ബ്ലിങ്കർ career stats at Soccerbase റെജി ബ്ലിങ്കർ at Wereld van Oranje (in Dutch) റെജി ബ്ലിങ്കർ at National-Football-Teams.com
റെജിനാൾഡ് മാഗി ഇംഗ്ലീഷ് വിലാസം https://ml.wikipedia.org/wiki/Reginald_Magee
വടക്കൻ അയർലണ്ടിലെ ഒരു യൂണിയൻ രാഷ്ട്രീയക്കാരനായിരുന്നു റെജി മാഗി എന്നറിയപ്പെടുന്ന റെജിനാൾഡ് ആർതർ എഡ്വേർഡ് മാഗി സിബിഇ (ജനനം ഓഗസ്റ്റ് 1914 - അജ്ഞാതം).
ബെൽഫാസ്റ്റിൽ ജനിച്ച മാഗി കാംപ്ബെൽ കോളേജിലും തുടർന്ന് ക്യൂൻസ് യൂണിവേഴ്സിറ്റി ബെൽഫാസ്റ്റിലും മെഡിസിൻ പഠിച്ചു.
നഗരത്തിലെ വിവിധ ആശുപത്രികളിൽ ഗൈനക്കോളജിസ്റ്റായി ജോലി ചെയ്ത അദ്ദേഹം അയർലണ്ടിലെ റോയൽ കോളേജ് ഓഫ് സർജൻസിന്റെയും റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെയും ഫെലോ ആയി.
നോർത്തേൺ അയർലൻഡ് ഹോസ്പിറ്റൽസ് അതോറിറ്റിയിലും അദ്ദേഹം സീനിയർ റോളുകൾ വഹിച്ചു.
കൂടാതെ ക്വീൻസ് യൂണിവേഴ്സിറ്റിയിൽ പ്രഭാഷണം നടത്തിയിട്ടുണ്ട്.
മാഗി 1946-ൽ അൾസ്റ്റർ യൂണിയനിസ്റ്റ് പാർട്ടിയിൽ ചേർന്നു.
1973-ലെ നോർത്തേൺ അയർലൻഡ് അസംബ്ലി തിരഞ്ഞെടുപ്പിൽ ബെൽഫാസ്റ്റ് സൗത്തിൽ തിരഞ്ഞെടുക്കപ്പെട്ടു.
തുടർന്ന് യൂണിയനിസ്റ്റ് ബാക്ക്ബെഞ്ചർമാരുടെ ചെയർമാനായി.
നോർത്തേൺ അയർലൻഡ് കോൺസ്റ്റിറ്റ്യൂഷണൽ കൺവെൻഷനുവേണ്ടി അദ്ദേഹം വീണ്ടും നിലയുറപ്പിച്ചു.
ഇത്തവണ യൂണിയനിസ്റ്റ് പാർട്ടി ഓഫ് നോർത്തേൺ അയർലൻഡിനായി അദ്ദേഹം വീണ്ടും നിലകൊണ്ടു.
പക്ഷേ തെരഞ്ഞെടുപ്പിൽ നേരിയ തോതിൽ പരാജയപ്പെട്ടു.
റെജപ് തയ്യിപ്‌ എർദ്വാൻ ഇംഗ്ലീഷ് വിലാസം https://ml.wikipedia.org/wiki/Recep_Tayyip_Erdogan This article is part of a series about Recep Tayyip Erdoğan Early life and career Electoral history Political views Erdoğanism Foreign policy 2023 vision Parties National Salvation Party Welfare Party Virtue Party Justice and Development Party Elections 1994 2002 2007 2011 2014 2018 Cabinets First cabinet Second cabinet Third cabinet Fourth cabinet Prime Minister of Turkey Premiership Foreign trips Civil–military ties Honors 2007 constitutional referendum 2010 constitutional referendum 2013 protests in Turkey 2013 corruption scandal in Turkey Public image President of Turkey Presidency Foreign trips 2014 presidential campaign 2016 Turkish coup d'état attempt 2016 Turkish purges 2017 constitutional referendum 2018 presidential campaign
Gallery : Picture, Sound, Video ക സ തി
തുർക്കിയിലെ ഇപ്പോഴത്തെ പ്രസിഡൻ്റാണ് റെജപ് തയ്യിപ്‌ എർദോഗൻ (വകഭേദങ്ങൾ: റജബ്​ ത്വയ്യിബ്​ ഉർദുഗാൻ) (ജനനം: 1954 ഫെബ്രുവർ 26).
തുർക്കിയിൽ ഭരണത്തിലിരിക്കുന്ന ജസ്റ്റിസ് ആൻഡ് ഡെവലപ്മെന്റ് പാർട്ടിയുടെ (എ.കെ. പാർട്ടി) സ്ഥാപകനും അദ്ധ്യക്ഷനുമായ എർദോഗൻ, മുൻപ് രാജ്യത്തിൻ്റെ പ്രധാനമന്ത്രിയായും ഇസ്താംബുൾ നഗരത്തിന്റെ മേയറായും പ്രവർത്തിച്ചിരുന്നു.
1969 മുതൽ 1982 കാലയളവിൽ ഒരു അർദ്ധ-പ്രൊഫഷണൽ ഫുട്ബോൾ കളിക്കാരനുമായിരുന്ന എർദോഗൻ, മാനേജ്മെന്റിൽ ശിക്ഷണവും നേടിയിട്ടുണ്ട്.
ഒരു ഭക്ഷണമൊത്തക്കച്ചവടസ്ഥാപനത്തിൽ എക്സിക്യൂട്ടീവ് ആയും അദ്ദേഹം പ്രവർത്തിച്ചിരുന്നു.
കാസിംപാഷ പ്രൈമറി സ്‌കൂൾ  , ആദ്ധ്യാത്മികരുടെ മതകീയ ഹൈസ്‌കൂൾ  , അയ്യൂബ് സ്‌കൂൾ എന്നിവിടങ്ങളിൽ പഠനം പൂർത്തിയാക്കി 1981-ൽ  മർമാറ സർവകലാശാലയിലെ ധനതത്വശാസ്ത്ര-വാണിജ്യവിഭാഗത്തിൽ നിന്നാണ് എർദോഗൻ ബിരുദം കരസ്ഥമാക്കിയത്.
ഇസ്കെന്ദർ പാഷ എന്ന നക്ഷബന്ദിയ്യ സാഹോദര്യ സംഘത്തിൽ  ആജീവനാന്ത അംഗമായി.
പതിനെട്ടാമത്തെ വയസുമുതൽ അദ്ദേഹം രാഷ്ട്രീയപ്രവർത്തനത്തിലുൾപ്പെട്ടു.
ഇസ്‌ലാമികരാജ്യം എന്ന ആശയത്തിൽ കേന്ദ്രീകരിച്ചാണ് എർദോഗൻ രാഷ്ട്രീയത്തിൽ പ്രവേശിച്ചത്.
ഇസ്‌ലാമികവാദിയായ നെജ്മത്തിൻ എർബകാന്റെ വെൽഫെയർ പാർട്ടിയിൽ പ്രവർത്തിച്ച എർദോഗൻ, 1994 മാർച്ചിൽ നടന്ന തദ്ദേശതിരഞ്ഞെടുപ്പിൽ ഇസ്താംബൂൾ നഗരസഭയിലേക്ക് വിജയിക്കുകയും നഗരസഭയുടെ മേയറാവുകയും ചെയ്തു.
എർദോഗൻ മേയറായിരുന്ന കാലത്ത്, ഇസ്താംബൂളിൽ മുൻപത്തേതിനേക്കാളും മെച്ചപ്പെട്ട ഭരണം കാഴ്ച വച്ചു.
നഗരത്തിന്റെ കടം പകുതിയായി കുറഞ്ഞു.
ഒരു മരം നടൽ പദ്ധതിയിലൂടെ നഗരം കൂടുതൽ പച്ചപ്പുള്ളതാക്കി മാറ്റി.
ലിഗ്നൈറ്റ് കൽക്കരിയുടെ ഉപയോഗം നിരോധിക്കുകയും ബസുകളിലും, സബ്‌വേകളിലും, ട്രാംലൈനിലും മർദ്ദിതപ്രകൃതിവാതകം ഉപയോഗിച്ച് നഗരത്തിലെ മലിനീകരണത്തോത് ഗണ്യമായി കുറച്ചു.
ഭക്ഷ്യസബ്സിഡി നൽകിയതിലൂടെ സമൂഹത്തിൽ താഴെക്കിടയിലുള്ളവരുടെയും പിന്തുണ പിടിച്ചുപറ്റാൻ അദ്ദേഹത്തിനായി.
മതേതരവാദികളായ മാദ്ധ്യമങ്ങൾ കിണഞ്ഞ് പരിശ്രമിച്ചിട്ടും നഗരഭരണത്തിൽ കാര്യമായ അഴിമതി കണ്ടെത്താനായില്ല.
1997 ഡിസംബറിൽ കുർദിഷ് മേഖലയിൽ നടത്തിയ ഒരു പ്രസംഗത്തിലൂടെ, മത-വംശീയവിദ്വേഷം പരത്തി എന്നാരോപിച്ച് 1998 ഏപ്രിലിൽ സ്റ്റേറ്റ് സെക്യൂരിറ്റി കോർട്ട് എർദോഗനെ കുറ്റക്കാരനായി കണ്ടെത്തി.
സെപ്റ്റംബറിൽ സുപ്രീം കോടതി അദ്ദേഹത്തെ പത്തുമാസത്തെ തടവുശീക്ഷക്ക് വിധിക്കുകയും, തിരഞ്ഞെടുപ്പുകളിൽ മത്സരിക്കുന്നതിൽ നിന്നും വിലക്കുകയും ചെയ്തു.
ജസ്റ്റിസ് ആൻഡ് ഡെവലപ്മെന്റ് പാർട്ടി
1998-ൽ വെൽഫെയർ പാർട്ടി നിരോധിക്കപ്പെട്ടതിനെത്തുടർന്ന് മറ്റു പാർട്ടിപ്രവർത്തകർക്കൊപ്പം എർദോഗൻ വെർച്യൂ പാർട്ടിയിൽ അംഗമായി.
2001-ൽ വെർച്യൂ പാർട്ടി നിരോധിക്കപ്പെട്ടതോടെ രണ്ടായി പിളർന്ന പാർട്ടിയുടെ മിതവാദവിഭാഗത്തിന്റെ നേതൃസ്ഥാനത്തി.
തുർക്കി പാർലമെന്റിൽ വെർച്യൂ പാർട്ടിക്കുണ്ടായിരുന്ന അംഗങ്ങളിൽ പകുതിയിലധികം  ഉൾക്കൊണ്ട (99-ൽ 51) ഈ വിഭാഗം, ജസ്റ്റിസ് ആൻഡ് ഡെവലപ്മെന്റ് പാർട്ടി (എ.കെ. പാർട്ടി) എന്ന പേരിൽ സംഘടിപ്പിക്കപ്പെട്ടു.
നെജ്മത്തിൻ എർബകാൻ നയിച്ച എതിർവിഭാഗത്തെ (ഫെലിസിറ്റി പാർട്ടി) 48 പാർലമെന്റംഗങ്ങൾ പിന്തുണച്ചിരുന്നു.
എർദോഗനു ശേഷം, അബ്ദുള്ള ഗുൽ ആയിരുന്നു ജസ്റ്റിസ് ആൻഡ് ഡെവലപ്മെന്റ് പാർട്ടിയിലെ (എ.കെ. പാർട്ടി) രണ്ടാമൻ.
2001 ഓഗസ്റ്റിൽ പാർട്ടിയുടെ അദ്ധ്യക്ഷനായി തിരഞ്ഞെടുക്കപ്പെട്ടതിനെത്തുടർന്ന്, എ.കെ. പാർട്ടി മതേതരത്വത്തെ മുറുകെപ്പിടിക്കുമെന്ന് എർദോഗൻ പ്രഖ്യാപിച്ചു.
മതത്തെ രാഷ്ട്രീയലക്ഷ്യങ്ങൾക്കായി ചൂഷണം ചെയ്യുന്നതിന് എതിരാണെന്നും, മതേതരത്വം മതത്തിന് എതിരല്ലെന്നും കൂട്ടിച്ചേർത്തു.
1999 മുതൽ 2002 വരെ ഭരണത്തിലിരുന്ന ബുലന്ത് എജവിത്തിന്റെ നേതൃത്വത്തിലുള്ള മതേതരകക്ഷികളുടെ കൂട്ടുകക്ഷി സർക്കാരിന്റെ കാലത്തെ അഴിമതികളും, സാമ്പത്തികമാന്ദ്യവും മൂലമുണ്ടായ സർക്കാർ വിരുദ്ധജനവികാരം, എ.കെ. പാർട്ടിക്ക് ഗുണം ചെയ്തു.
എജവിത് മന്ത്രിസഭ ഭൂരിപക്ഷം നഷ്ടപ്പെട്ട് പുറത്തായതിനു ശേഷം 2002 നവംബറിൽ നടന്ന തിരഞ്ഞെടുപ്പിൽ എ.കെ. പാർട്ടി വൻവിജയം കരസ്ഥമാക്കി.
34.3% ജനകീയവോട്ടുകൾ നേടിയ കക്ഷിക്ക്, 550-ൽ 364 പാർലമെന്റ് അംഗങ്ങളേയും ലഭിച്ചു.
എർദോഗന് തിരഞ്ഞെടുപ്പിൽ പങ്കെടുക്കുന്നതിൽ നിന്ന് ഭരണഘടനാക്കോടതിയുടെ ആജീവനാന്ത വിലക്കുണ്ടായിരുന്നതിനാൽ അബ്ദുള്ള ഗുൽ ആയിരുന്നു ആദ്യം പ്രധാനമന്ത്രിയായത്.
അധികാരത്തിലേക്ക്
അബ്ദുള്ള ഗുൽ അധികാരത്തിലെത്തിയതോടെ എർദോഗന്റെ രാഷ്ട്രീയവിലക്ക് നീക്കം ചെയ്തു.
ഇക്കാലത്ത് സീർത്ത് പ്രവിശ്യയിലെ മൂന്നു പാർലമെന്റ് സീറ്റുകളുടെ തിരഞ്ഞെടുപ്പുഫലം, ഉന്നത തിരഞ്ഞെടുപ്പുസമിതി റദ്ദാക്കിയതിനെത്തുടർന്ന് 2003 മാർച്ചിൽ നടന്ന ഉപതിരഞ്ഞെടുപ്പിൽ എർദോഗന് പാർലമെന്റിലേക്ക് മൽസരിക്കാൻ അവസരം ലഭിച്ചു.
84 ശതമാനം വോട്ട് നേടി അദ്ദേഹം വിജയിക്കുകയും ചെയ്തു.
പാർലമെന്റിലെത്തിയ എർദോഗന് പ്രധാനമന്ത്രിസ്ഥാനം നൽകുന്നതിന് ഗുൽ തൽസ്ഥാനം രാജി വക്കുകയും എർദോഗന്റെ കീഴിൽ രൂപീകരിക്കപ്പെട്ട പുതിയ മന്ത്രിസഭയിൽ വിദേശകാര്യമന്ത്രിയാകുകയും ചെയ്തു.
പരിഷ്കരണപരിപാടികൾ
അധികാരമേറ്റതിനു ശേഷം തുർക്കിയുടെ യൂറോപ്യൻ യൂനിയനിലുള്ള സ്ഥിരാംഗത്വത്തിനു വേണ്ടി എർദോഗൻ ശ്രമം തുടർന്നു.
കുർദിഷ് അനുകൂലനിലപാടുകാരെ ശിക്ഷിക്കുന്നതിനായി മുൻപ് ഉപയോഗിക്കപ്പെട്ടിരുന്ന തീവ്രവാദവിരുദ്ധനിയമത്തിലെ കുപ്രസിദ്ധമായ എട്ടാം വകുപ്പ് ഒഴിവാക്കിയത് ഒരു പ്രധാനനിയമനിർമ്മാണമായിരുന്നു.
ഇതോടൊപ്പം കുർദുകൾക്ക് സാംസ്കാരികാവകാശങ്ങളും, കുട്ടികൾക്ക് കുർദിഷ് പേരുകൾ ഇടാനും, കുർദിഷ് ഭാഷയിലുള്ള സ്വകാര്യ റേഡിയോ ടെലിവിഷൻ ചാനലുകൾക്കും അനുമതിയായി.
2003 ജൂലൈയിൽ നടപ്പാക്കിയ പരിഷ്കരണനടപടി ഏറെ പ്രധാനപ്പെട്ടതായിരുന്നു.
അതുവഴി സൈനികനേതൃത്വത്തിന് ഭൂരിപക്ഷമുള്ള നാഷണൽ സെക്യൂരിറ്റി കൗൺസിലിന്റെ നിർവഹണാധികാരങ്ങൾ ഇല്ലായ്മ ചെയ്തു.
യൂറോപ്യൻ യൂനിയൻ മാനദണ്ഡപ്രകാരം അത് അങ്ങനെ ഒരു ഉപദേശകസമിതി മാത്രമായി.
മതേതരവാദികളുമായുള്ള ഏറ്റുമുട്ടൽ ഒഴിവാക്കി ഉദാരമായ നയങ്ങൾ നടപ്പിലാക്കാനായെന്നതാണ് എർദോഗന്റെ പ്രധാനപ്പെട്ട ഭരണനേട്ടം.
ഉദ്യോഗസ്ഥതലത്തിലെ അഴിമതി കുറച്ചതിനൊപ്പം നാണയപ്പെരുപ്പം പതിനഞ്ചുവർഷത്തെ ഏറ്റവും താഴ്ന്ന നിലയിൽ എത്തിക്കുകയും ചെയ്തു.
രാഷ്ട്രീയത്തടവുകാരെ വിചാരണ ചെയ്യുന്നതിന്‌ സൈന്യം ഉപയോഗിച്ചിരുന്ന രാജ്യസുരക്ഷാക്കോടതി (സ്റ്റേറ്റ് സെക്യൂരിറ്റി കോർട്ട്) നിർത്തലാക്കുന്നതിനും, ഉന്നതവിദ്യാഭ്യാസ ബോർഡുകളിൽ നിന്നും റേഡിയോ ടെലിവിഷൻ സ്ഥാപനങ്ങളിൽ നിന്നും സൈന്യത്തിന്റെ പ്രതിനിധിയെ ഒഴിവാക്കുന്നതിനും ഉള്ള ഭരണഘടനാഭേദഗതി ഇക്കാലത്ത് പ്രസിഡണ്ട് അംഗീകരിച്ചു.
തുടർന്ന് ശിക്ഷാനിയമവും പാർലമെന്റ് ഭേദഗതി ചെയ്തു.
അത് ജനങ്ങളുടെ അഭിപ്രായസ്വാതന്ത്ര്യം വർദ്ധിപ്പിച്ചു.
ഭരണകൂടത്തിന് പ്രാമുഖ്യം നൽകിക്കൊണ്ട് പൗരന്മാരെ ഭരണകൂടത്തിന്റെ സേവകർ ആയിക്കണ്ടിരുന്ന കമാൽ അത്താത്തുർക്കിന്റെ സ്റ്റേറ്റിസ്റ്റ് സമീപനത്തിന് അവസാനമായി.
പൗരന്മാരുടെ സ്വകാര്യജീവിതത്തിൽ ഭരണകൂടം ഇടപെടുന്നതിൽ നിയന്ത്രണമായി.
എർദോഗന്റെ ഭരണനേട്ടങ്ങൾ 2004 മാർച്ചിലെ തദ്ദേശതിരഞ്ഞെടുപ്പിൽ വ്യക്തമായി പ്രതിഫലിച്ചു.
എ.കെ. പാർട്ടിയുടെ ജനപിന്തുണ 34 ശതമാനത്തിൽ നിന്നും 43 ശതമാനമായി വർദ്ധിച്ചു.
ആകെയുള്ള 81 നഗരസഭകളിൽ 51-ഉം പാർട്ടി കരസ്ഥമാക്കി.
എർദോഗൻ സർക്കാരിന്റെ ശക്തവും അഴിമതിമുക്തവുമായ ഭരണം, തുർക്കിയുടെ സമ്പദ്വ്യവസ്ഥ മെച്ചപ്പെടാൻ സഹായകമായി.
തൊട്ടു മുൻവർഷങ്ങളിൽ നിന്നും വിഭിന്നമായി, 2004-ലെ മൊത്ത ആഭ്യന്തരോൽപ്പാദനം, 10 ശതമാനം വർദ്ധിക്കുകയും നാണ്യപ്പെരുപ്പം 9.3 ശതമാനമായി കുറയുകയും ചെയ്തു.
സാമ്പത്തികരംഗം ഭദ്രമായതിനു ശേഷം, ഏറ്റവും പ്രധാനപ്പെട്ട കുർദിഷ് വംശീയപ്രശ്നത്തിലേക്ക് എർദോഗൻ ശ്രദ്ധ ചെലുത്തി.
2005-ൽ എർദ്വാൻ നടത്തിയ ഒത്തുതീർപ്പുശ്രമത്തോട് കുർദിസ്താൻ വർക്കേഴ്സ് പാർട്ടി അനുകൂലമായി പ്രതികരിച്ചു.
യൂറോപ്യൻ യൂനിയനിൽ അംഗത്വത്തിനുള്ള നടപടിക്രമങ്ങളുടെ ഭാഗമായി, ദേശീയതലത്തിൽ ശിരോവസ്ത്ര വിലക്ക് ഒഴിവാക്കുമെന്നും, മദ്യവിമുക്തമേഖലകൾ രാജ്യമെമ്പാടും വ്യാപിപ്പിക്കുമെന്നുള്ള തന്റെ തിരഞ്ഞെടുപ്പുവാഗ്ദാനങ്ങളിൽ നിന്നും എർദോഗാൻ പിന്നോട്ടു മാറി.
എന്നാൽ ഇത്തരം ഇസ്‌ലാമികവൽക്കരണനടപടികൾ എ.കെ. പാർട്ടിയുടെ തദ്ദേശീയഘടകങ്ങൾ വഴി നടപ്പാക്കാൻ അവരെ അധികാരപ്പെടുത്തുകയും ചെയ്തു.
ഇസ്‌ലാമികവൽക്കരണത്തിനായി എ.കെ. പാർട്ടിക്ക് ഒരു ഗൂഢ അജണ്ടയുണ്ടെന്നും വളരെ സാവധാനം ലക്ഷ്യത്തിലേക്കടുക്കാനാണ് ലക്ഷ്യമിട്ടിരിക്കുന്നതെന്നും വിമർശനങ്ങളുണ്ട്.
ഇതും കാണുക ജസ്റ്റിസ് ആൻഡ് ഡെവലപ്മെന്റ് പാർട്ടി പുറത്തേക്കുള്ള കണ്ണികൾ റെജപ് തയ്യിപ്‌ എർദ്വാൻ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Website of the Prime Minister of the Republic of Turkey Archived 2018-07-11 at the Wayback Machine .
(in Turkish) Official Website of the Turkish PM Recep Tayyip Erdogan Archived 2012-05-09 at the Wayback Machine .
(in English) Erdoğan's personal website Archived 2014-03-11 at the Wayback Machine .
(in Turkish) Profile Archived 2012-03-02 at the Wayback Machine .
at Justice and Development Party Column archive Archived 2015-04-06 at the Wayback Machine .
at Newsweek Column archive at Project Syndicate പ്രബോധനം വാരിക, 2011 ഒക്‌ടോബർ 29 പ്രബോധനം വാരിക, 2011 ജൂൺ 25 പ്രബോധനം വാരിക, 2011 ഒക്‌ടോബർ 8 ശബാബ് വാരിക Media coverge Appearances on C-SPAN റെജപ് തയ്യിപ്‌ എർദ്വാൻ on ചാർളി റോസിൽ രചനകൾ റെജപ് തയ്യിപ്‌ എർദ്വാൻ ലൈബ്രറികളിൽ ( വേൾഡ്കാറ്റ് കാറ്റലോഗ്) Prime Minister Recep Tayyip Erdogan Archived 2012-05-09 at the Wayback Machine .
official news website റെജപ് തയ്യിപ്‌ എർദ്വാൻ collected news and commentary at Al Jazeera English റെജപ് തയ്യിപ്‌ എർദ്വാൻ വാർത്തകൾ ന്യൂ യോർക്ക് ടൈംസിൽ Profile: Recep Tayyip Erdogan , BBC News , 18 July 2007 Speaker profile at OECD അവലംബം
റെജിനാൾഡ് ഡയർ
ജാലിയൻവാലാബാഗ് കൂട്ടക്കൊലയ്ക്ക് നേതൃത്വം നൽകിയ ബ്രിട്ടിഷ് സൈനികോദ്യോഗസ്ഥനായിരുന്നു റെജിനാൾഡ് ഡയർ .
പാകിസ്താനിലെ പഞ്ചാബിലുള്ള മുറെയിൽ ഒരു മദ്യ നിർമാതാവിന്റെ മകനായി 1864 ഒക്ടോബർ 9-ന് ഇദ്ദേഹം ജനിച്ചു .
ഇംഗ്ലണ്ടിൽ കോർക്ക് കൗണ്ടിയിലുള്ള മിഡിൽട്ടൻ കോളജിൽ വിദ്യാഭ്യാസം പൂർത്തിയാക്കിയശേഷം 1885-ൽ ബ്രിട്ടിഷ് സൈന്യത്തിൽ ചേർന്ന ഇദ്ദേഹത്തെ ഇന്ത്യയിലെ സൈനിക സേവനത്തിനായി നിയോഗിച്ചു.
1886-87-ലെ ബർമാ യുദ്ധത്തിൽ ഡയർ പങ്കെടുത്തിട്ടുണ്ട്.
1901-02-ലെ വാസിറിസ്ഥാൻ യുദ്ധത്തിലും 1908-ലെ സക്കാ ഖെൽ മുന്നേറ്റത്തിലും പങ്കെടുക്കുകയുണ്ടായി.
ഒന്നാം ലോകയുദ്ധകാലത്ത് പൂർവ പേർഷ്യാ അതിർത്തിയിൽ 45-ആം കാലാൾപ്പടയെ ഡയർ നയിച്ചിരുന്നു.
ജാലിയൻവാലാബാഗ് കൂട്ടക്കൊല
ഇദ്ദേഹം പഞ്ചാബിലെ ജലന്ധറിൽ ബ്രിഗേഡ് കമാൻഡറായിരിക്കുമ്പോഴാണ് 1919 ഏപ്രിലിൽ ജാലിയൻവാലാബാഗ് സംഭവമുണ്ടാകുന്നത്.
അമൃതസറിലെ ക്രമസമാധാന പാലനത്തിനായി ഇദ്ദേഹത്തെ വൈസ്രോയി നിയമിച്ചിരുന്നു.
ഒരു പൊതുയോഗം നടക്കുകയായിരുന്ന ജാലിയൻവാലാബാഗിലേക്ക് ഡയർ സൈന്യവുമായെത്തി ആൾക്കൂട്ടത്തിനു നേരേ വെടിവയ്ക്കുകയാണുണ്ടായത്.
പലരും മരണമടയുകയും ധാരാളം പേർക്ക് പരുക്കേൽക്കുകയുമുണ്ടായി.
ഇന്ത്യാക്കാരെ കാൽമുട്ടിലിഴയിക്കുന്നതുൾപ്പടെയുള്ള പല അടിച്ചമർത്തൽ നയങ്ങളും ഇദ്ദേഹം തുടർന്നിരുന്നു.
കിരാതമായ ഈ കൊലപാതകത്തെപ്പറ്റി അന്വേഷിക്കാൻ ഹർ പ്രഭുവിന്റെ നേതൃത്വത്തിൽ ഒരു കമ്മിറ്റിയെ 1919-ൽ നിയോഗിക്കുകയുണ്ടായി.
കുറ്റക്കാരനായി കണ്ടെത്തിയ ഡയറിനെ ഇംഗ്ലണ്ടിലേക്ക് തിരിച്ചു വിളിച്ചു.
ഇംഗ്ലണ്ടിൽ ഒരു വിഭാഗം ഇദ്ദേഹത്തോടു സഹാനുഭൂതി പ്രകടിപ്പിച്ചിരുന്നു.
ഇത് ഇന്ത്യയിൽ പ്രതിഷേധമുളവാക്കുകയുമുണ്ടായി.
1927 ജൂലൈ 23-ന് ഇദ്ദേഹം ബ്രിസ്റ്റോളിൽ മരണമടഞ്ഞു.
ഇതുകൂടികാണുക ജാലിയൻവാലാബാഗ് കൂട്ടക്കൊല പുറത്തേക്കുള്ള കണ്ണികൾ http://www.massviolence.org/Dyer-Reginald http://www.amazon.com/The-Butcher-Amritsar-General-Reginald/dp/1852855754 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയർ, റെജിനാൾഡ് എഡ്വേഡ് ഹാരി (1864-1927) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
റെജിനാൾഡ് സാമുവൽ ഇംഗ്ലീഷ് വിലാസം https://ml.wikipedia.org/wiki/Reginald_Statham പ്രമാണം:Reginald Statham.jpg Reginald Statham
ബ്രിസ്റ്റോൾ സർവകലാശാലയിലെ ഗൈനക്കോളജി പ്രൊഫസറായിരുന്നു റെജിനാൾഡ് സാമുവൽ ഷെറാർഡ് സ്റ്റാതം ഒബിഇ (11 മാർച്ച് 1884[1] - 1959) .
അദ്ദേഹം ബ്രാഡ്‌ഫീൽഡ് കോളേജിൽ ചേർന്നു.
ബ്രിസ്റ്റോൾ യൂണിവേഴ്സിറ്റിയിൽ നിന്ന് മെഡിക്കൽ ബിരുദം (എം.ഡി. എം.സി.എച്ച്.) നേടി.
ഒന്നാം ലോകമഹായുദ്ധസമയത്ത് റോയൽ ആർമി മെഡിക്കൽ കോർപ്‌സിനൊപ്പം മോൺസ് യുദ്ധത്തിലും ഒന്നാം യെപ്രെസ് യുദ്ധത്തിലും മറ്റ് അസൈൻമെന്റുകൾക്കൊപ്പം അദ്ദേഹം സേവനമനുഷ്ഠിക്കുകയും മേജർ റാങ്ക് നേടുകയും ചെയ്തു.
ഡെസ്പാച്ചുകളിലും അദ്ദേഹം രണ്ടുതവണ പരാമർശിക്കപ്പെട്ടു.
യുദ്ധാനന്തരം അദ്ദേഹത്തെ സൈനിക സേവനത്തിനായി OBE ആയി നിയമിച്ചു.
അദ്ദേഹം ആനി മൈറ്റ്‌ലാൻഡ് ഷെർവിനെ വിവാഹം കഴിച്ചു; അവർക്ക് രണ്ട് കുട്ടികളുണ്ടായിരുന്നു.
റെജിനോൾഡ് ഹെബർ
കൽക്കത്തയിലെ ബിഷപ്പായിരുന്ന ഇംഗ്ലീഷ് പുരോഹിതനും സഞ്ചാരിയും കീർത്തനരചയിതാവുമാണ് റെജിനോൾഡ് ഹെബർ ( ഇംഗ്ലീഷ് : Reginald Heber , ജീവിതകാലം: 1783 ഏപ്രിൽ 21 - 1826 ഏപ്രിൽ 3).
ബ്രിട്ടീഷ് ഭരണകാലത്ത്, ഇന്ത്യയിലെ ക്രിസ്ത്യൻ മിഷണറി പ്രവർത്തനങ്ങളുടെ നേതൃനിരയിൽ നിന്നിരുന്ന വ്യക്തിയായിരുന്നു ഹെബർ.
മിഷണറി സമൂഹങ്ങളെ ഉത്തേജിപ്പിച്ച്, ബ്രിട്ടീഷ് ഈസ്റ്റ് ഇന്ത്യ കമ്പനി ഉദ്യോഗസ്ഥരുമായി സഹകരിച്ചുകൊണ്ട് മതപ്രചാരണം ബ്രിട്ടീഷ് നിയന്ത്രിതപ്രദേശങ്ങളിലേക്ക് മൊത്തം വ്യാപിപ്പിക്കുന്നതിന് ഹെബർ കഠിനമായി യത്നിച്ചു.
മിഷണറി പ്രവർത്തകരുടെ മുദ്രാവാക്യങ്ങളായി മാറിയ കീർത്തനങ്ങളുടെ പരമ്പര തന്നെ അദ്ദേഹം രചിച്ചു.
വിശുദ്ധയുദ്ധം, ക്രിസ്ത്യൻ സൈനികവാദം തുടങ്ങിയവയെ കുറിക്കുന്ന അദ്ദേഹത്തിന്റെ ഉത്തേജിപ്പിക്കുന്ന വരികൾ ഇന്നും ചൊല്ലപ്പെടുന്നുണ്ട്.
റുസ്‌ലാന ഇംഗ്ലീഷ് വിലാസം https://ml.wikipedia.org/wiki/Ruslana
ഒരു വേൾഡ് മ്യൂസിക് അവാർഡും യൂറോവിഷൻ ഗാനമത്സരവും നേടിയ ഒരു ഉക്രേനിയൻ റെക്കോർഡിംഗ് ആർട്ടിസ്റ്റാണ് റുസ്‌ലാന എന്നറിയപ്പെടുന്ന റുസ്‌ലാന സ്‌റ്റെപാനിവ്‌ന ലിജിച്‌കോ (Ukrainian: Руслана Степанівна Лижичко, Ruslana Lyzhychko; born 24 May 1973) ഉക്രെയ്‌നിലെ പീപ്പിൾസ് ആർട്ടിസ്റ്റ് എന്ന പദവി വഹിക്കുന്നു.
അവർ ഉക്രേനിയൻ പാർലമെന്റിൽ (വെർഖോവ്ന റാഡ) ഔർ ഉക്രെയ്ൻ പാർട്ടിയുടെ ഡെപ്യൂട്ടി ആയി സേവനമനുഷ്ഠിക്കുന്ന മുൻ എംപി കൂടിയാണ്.
2004-2005 കാലഘട്ടത്തിൽ ഉക്രെയ്നിലെ യുനിസെഫ് ഗുഡ്വിൽ അംബാസഡറായിരുന്നു റുസ്ലാന.
അന്താരാഷ്ട്രതലത്തിൽ ഏറ്റവും വിജയകരമായ ഉക്രേനിയൻ വനിതാ സോളോ ആർട്ടിസ്റ്റായി അവർ അംഗീകരിക്കപ്പെട്ടു കൂടാതെ ഫോർബ്സ് മാസികയുടെ 2013-ലെ ഏറ്റവും സ്വാധീനമുള്ള 10 സ്ത്രീകളിൽ ഉൾപ്പെടുത്തിയിട്ടുണ്ട്.
2014 മാർച്ചിൽ യു.എസ്. സ്റ്റേറ്റ് സെക്രട്ടറി അവളെ ഇന്റർനാഷണൽ വുമൺ ഓഫ് കറേജ് അവാർഡ് നൽകി ആദരിച്ചു.
അവളുടെ ജന്മനാടായ L'viv[14] ന്റെ ഒരു ഓണററി പൗരയായി അവർ നാമകരണം ചെയ്യപ്പെട്ടു.
കൂടാതെ ഉക്രെയ്‌നിലെ ഹീറോ എന്ന പദവി ലഭിക്കുന്നതിന് നാമനിർദ്ദേശം ചെയ്യപ്പെട്ടു.
അവർ ഒരു ഗായിക, ഗാനരചയിതാവ്, നിർമ്മാതാവ്, സംഗീതസംഘ പ്രമാണി, മൾട്ടി-ഇൻസ്ട്രുമെന്റലിസ്റ്റ്, നർത്തകി, ശബ്ദ നടി, സാമൂഹിക പ്രവർത്തകയുമാണ്.
അവർ സ്വന്തം പാട്ടുകളും മ്യൂസിക് വീഡിയോകളും എഴുതുകയും രചിക്കുകയും നിർമ്മിക്കുകയും ചെയ്യുന്നു.
1995 ഡിസംബർ 28 മുതൽ അവർ ഒരു ഉക്രേനിയൻ റെക്കോർഡ് പ്രൊഡ്യൂസറായ ഒലെക്‌സാണ്ടർ ക്സെനോഫോണ്ടോവിനെ വിവാഹം കഴിച്ചു.
ഒരുമിച്ച് 1993 മുതൽ ലക്‌സൻ സ്റ്റുഡിയോ എന്ന കമ്പനി നടത്തുന്ന അവർ റേഡിയോ, ഫിലിം ട്രെയിലറുകൾ നിർമ്മിക്കുന്നു.
മുൻ സോവിയറ്റ് യൂണിയനിൽ നിന്ന് ഔദ്യോഗികമായി പ്ലാറ്റിനം ഡിസ്‌ക് ലഭിച്ച ആദ്യ കലാകാരിയാണ് റുസ്‌ലാന.
അവരുടെ ഡൈക്കി ടാൻസി ആൽബം പുറത്തിറങ്ങി ആദ്യ 100 ദിവസങ്ങൾക്കുള്ളിൽ 170,000 കോപ്പികൾ വിറ്റു.
ഈ ആൽബം ഇന്നുവരെ ഏറ്റവും കൂടുതൽ വിറ്റഴിക്കപ്പെടുന്ന ഉക്രേനിയൻ ആൽബമാണ്.
അതിന്റെ ഇംഗ്ലീഷ് പതിപ്പിനൊപ്പം 500,000-ലധികം കോപ്പികൾ ഉക്രെയ്നിൽ മാത്രം വിറ്റഴിക്കപ്പെടുന്നു.
2004 ലെ യൂറോവിഷൻ ഗാനമത്സരത്തിൽ "വൈൽഡ് ഡാൻസസ്" എന്ന ഗാനം 280 പോയിന്റുകൾ നേടി അവർ വിജയിച്ചു.
അക്കാലത്ത് അത് പോയിന്റുകളുടെ റെക്കോർഡായിരുന്നു.
അവരുടെ വിജയത്തെത്തുടർന്ന്, അവർ യൂറോപ്പിൽ പ്രശസ്തിയിലേക്ക് ഉയരുകയും ഭൂഖണ്ഡത്തിന്റെ കിഴക്കൻ ഭാഗത്ത് നിന്നുള്ള ഏറ്റവും വലിയ പോപ്പ് താരങ്ങളിൽ ഒരാളായി മാറുകയും ചെയ്തു.
അവരുടെ വിജയിച്ച ഗാനം "വൈൽഡ് ഡാൻസസ്" 97 ആഴ്ച യൂറോപ്യൻ ചാർട്ടുകളിൽ ആധിപത്യം പുലർത്തി.
തുടർച്ചയായി 10 ആഴ്ച ബെൽജിയത്തിൽ ഒന്നാം സ്ഥാനത്തെത്തി.
അവരുടെ യൂറോവിഷൻ വിജയിച്ച ഗാനം മത്സരത്തിന്റെ 60-ാം വാർഷികം ആഘോഷിക്കുന്ന ദ വെരി ബെസ്റ്റ് ഓഫ് യൂറോവിഷൻ എന്ന ഔദ്യോഗിക സമാഹാര ആൽബത്തിൽ ഉൾപ്പെടുത്തിയിട്ടുണ്ട്.
അവരുടെ ശേഖരത്തിൽ പ്രധാനമായും ഉക്രേനിയൻ, ഇംഗ്ലീഷിൽ അവതരിപ്പിച്ച ഗാനങ്ങൾ ഉൾപ്പെടുന്നു.
എന്നാൽ സ്പാനിഷ്, ലാറ്റിൻ ഭാഷകളിൽ കവർ പതിപ്പുകളും അവർ റെക്കോർഡുചെയ്‌തു.
1973 മെയ് 24 ന് ഉക്രെയ്‌നിലെ ലിവിവിൽ ഉക്രേനിയൻ പിതാവായ സ്റ്റെപാൻ ലിജിച്ച്‌കോയുടെയും റഷ്യൻ അമ്മ നീന സപെഗിനയുടെയും മകളായാണ് റുസ്‌ലാന ജനിച്ചത്.
അവർ ലിവിവ് ഒബ്ലാസ്റ്റിൽ (പ്രവിശ്യ) വളർന്നു.
അമ്മയുടെ പ്രോത്സാഹനത്താൽ, റുസ്‌ലാന നാലാം വയസ്സിൽ ഒരു പരീക്ഷണാത്മക സംഗീത സ്കൂളിൽ പഠിക്കുകയും വോക്കൽ-ഇൻസ്ട്രുമെന്റൽ ബാൻഡ് ഹൊറൈസൺ, ഓറിയോൺ ബാൻഡ്, കുട്ടികളുടെ സംഘമായ ഉസ്മിഷ്ക (സ്മൈൽ) എന്നിവയുൾപ്പെടെ വിവിധ ബാൻഡുകളിൽ പാടുകയും ചെയ്തു.
ഉസ്മിഷ്കയ്‌ക്കൊപ്പം, 1989-ൽ ദ്രുഷ്‌ബ സ്റ്റേഡിയത്തിൽ നടന്ന ഒരു വലിയ കച്ചേരിയിൽ റുസ്‌ലാന അവതരിപ്പിച്ചു.
ആ കച്ചേരിയുടെ പ്രധാന പ്രവർത്തനങ്ങളിലൊന്ന് അവളുടെ കഴിവ് ശ്രദ്ധിച്ച ഉക്രേനിയൻ എസ്‌എസ്‌ആറിന്റെ പീപ്പിൾസ് ആർട്ടിസ്‌റ്റ് വസിൽ സിങ്കെവിച്ച് ആയിരുന്നു.
കച്ചേരിയുടെ അവസാനം, സിങ്കെവിച്ച് അവളോട് സ്റ്റേജിൽ വരാൻ ആവശ്യപ്പെടുകയും 15,000 കാണികളുടെ മുന്നിൽ ഇങ്ങനെ പ്രഖ്യാപിക്കുകയും ചെയ്തു: "നിങ്ങളുടെ സഹപ്രവർത്തകനായ ഈ യുവ ഗായികയെ ഓർക്കുക. നിങ്ങൾ കാണും: അവൾ തീർച്ചയായും ഒരു യഥാർത്ഥ താരമായി മാറും."
സെക്കൻഡറി സ്കൂൾ പൂർത്തിയാക്കിയ ശേഷം, റുസ്ലാന ലിവിവ് കൺസർവേറ്ററിയിൽ പ്രവേശിച്ചു.
അവിടെ 1995 ൽ ക്ലാസിക്കൽ പിയാനിസ്റ്റും സിംഫണിക് ഓർക്കസ്ട്ര കണ്ടക്ടറുമായി ബിരുദം നേടി.
അവലംബം പുറംകണ്ണികൾ Ruslana's official website Ruslana's official Facebook page Official YouTube channel Listening Ruslana interview from NPR All Things Considered program, 7 April 2008
റുസ്‌ൽ ഇംഗ്ലീഷ് വിലാസം https://ml.wikipedia.org/wiki/Messengers_of_Islam
റുസുൽ (رسل) എന്നത് റസൂൽ (رسول) എന്നതിന്റെ ബഹുവചന രൂപം.
അയക്കപ്പെട്ടവൻ, ദൂതൻ എന്നാണ് ഈ അറബി പദത്തിന്റെ ഭാഷാർഥം.
പ്രവാചകൻ എന്ന് ആ വാക്കിന് അർഥമില്ലെങ്കിലും മലയാള ഭാഷയിൽ പൊതുവായി ഉപയോഗിക്കുന്നത് അതാണ്.
ദൈവദൂതൻമാർ എന്നാണ് ഇസ്‌ലാമിക വിശ്വാസകാര്യങ്ങളുമായി ബന്ധപ്പെടുത്തി പറയുമ്പോൾ അതുകൊണ്ടുദ്ദേശിക്കുന്നത്.
നബി എന്നും റസൂൽ എന്നും അറബിയിൽ ഉപയോഗിക്കാറുണ്ട്.
ഇവയ്ക്കിടയിൽ പണ്ഡിതൻമാർ വ്യത്യാസം കൽപിക്കുന്നുണ്ട്.
വേദഗ്രന്ഥവും ശരീഅത്തും (നിയമവിധി) നൽക്കപ്പെട്ടവരെയാണ് റസൂൽ എന്നത് കൊണ്ട് ഉദ്ദേശിക്കുന്നത് എന്ന അവർ വ്യാഖ്യാനിക്കുന്നു.
ചില പ്രവാചകൻമാർ നിലവിലുള്ള വേദവും ശരീഅത്തും അനുസരിച്ച് പ്രവർത്തിക്കാൻ നിയോഗിതരായവരാണ് അവരാണ് നബിമാർ.
നബി എന്നതിന് വ്യാപകമായ അർത്ഥമുണ്ട് അതിൽ റസൂലും  ഉൾപെടുന്നു.
എന്നാൽ എല്ലാ നബിമാരും റുസുലിൽ ഉൾപെടുന്നില്ല.
ഇസ്‌ലാമിക വിശ്വാസമനുസരിച്ച് ഇവർക്കിടയിൽ യാതൊരു വിവേചനവും കൽപിക്കാൻ പാടില്ല.
എന്നാൽ ചില ദൂതൻമാർ തങ്ങളുടെ പ്രവർത്തനങ്ങളാൽ സവിശേഷ സ്ഥാനം കരസ്ഥമാക്കിയിരിക്കുന്നു.
ഉലുൽ അസ്മ് (നിശ്ചയദാർഢ്യമുള്ള ദൈവദൂതന്മാർ) എന്ന വിശേഷണത്തിന് അവർ അർഹരായിരിക്കുന്നു.
ഒന്നേകാൽ ലക്ഷത്തിലധികം ദൈവദൂതൻമാർ ലോകത്ത് ആഗതരായിട്ടുണ്ടെന്ന് മുസ്ലിംകൾ വിശ്വസിക്കുന്നു.
റൂട്ടിംഗ് (ആൻഡ്രോയിഡ്) ഇംഗ്ലീഷ് വിലാസം https://ml.wikipedia.org/wiki/Rooting_(Android) റൂട്ട് ചെയ്യപ്പെട്ട ഫോണിലെ "റൂട്ട് വെരിഫയർ" അപ്ലിക്കേഷന്റെ സ്‌ക്രീൻഷോട്ട്
ആൻഡ്രോയിഡ് മൊബൈൽ ഓപ്പറേറ്റിംഗ് സിസ്റ്റം പ്രവർത്തിക്കുന്ന സ്മാർട്ട്‌ഫോണുകൾ , ടാബ്‌ലെറ്റുകൾ , മറ്റ് ഉപകരണങ്ങൾ എന്നിവയുടെ ഉപയോക്താക്കളെ വിവിധ ആൻഡ്രോയിഡ് സബ്സിസ്റ്റത്തിൽ പ്രത്യേക നിയന്ത്രണം (റൂട്ട് ആക്സസ് എന്നറിയപ്പെടുന്നു) നേടാൻ അനുവദിക്കുന്ന പ്രക്രിയയാണ് റൂട്ടിംഗ് .
ആൻഡ്രോയിഡ് ലിനക്സ് കേർണൽ ഉപയോഗിക്കുന്നതിനാൽ, ഒരു ആൻഡ്രോയിഡ് ഉപകരണം റൂട്ട് ചെയ്യുന്നത് ലിനക്സിലേതുപോലുള്ള അഡ്മിനിസ്ട്രേറ്റീവ് (സൂപ്പർ യൂസർ) അനുമതികളിലേക്കോ ഫ്രീബിഎസ്ഡി അല്ലെങ്കിൽ മാക്ഒഎസ് പോലുള്ള മറ്റേതെങ്കിലും യുണിക്സ് പോലുള്ള ഓപ്പറേറ്റിംഗ് സിസ്റ്റത്തിലേക്കോ ഉള്ള സമാനമായ പ്രവേശാനുമതി നൽകുന്നു.
കാരിയറുകളും ഹാർഡ്‌വെയർ നിർമ്മാതാക്കളും ചില ഉപകരണങ്ങളിൽ ഏർപ്പെടുത്തിയിരിക്കുന്ന പരിമിതികളെ മറികടക്കുകയെന്ന ലക്ഷ്യത്തോടെയാണ് റൂട്ടിംഗ് പലപ്പോഴും നടക്കുന്നത്.
അതിനാൽ, സിസ്റ്റം ആപ്ലിക്കേഷനുകളും ക്രമീകരണങ്ങളും മാറ്റാനോ മാറ്റിസ്ഥാപിക്കാനോ, അഡ്മിനിസ്ട്രേറ്റർ-ലെവൽ അനുമതികൾ ആവശ്യമുള്ള പ്രത്യേക ആപ്ലിക്കേഷനുകൾ ("ആപ്പ്") പ്രവർത്തിപ്പിക്കാനും അല്ലെങ്കിൽ ഒരു സാധാരണ ആൻഡ്രോയിഡ് ഉപയോക്താവിന് അപ്രാപ്യമായ മറ്റ് പ്രവർത്തനങ്ങൾ നടത്താനുമുള്ള കഴിവ് (അല്ലെങ്കിൽ അനുമതി) റൂട്ടിംഗ് നൽകുന്നു.
ആൻഡ്രോയിഡിൽ, ഉപകരണത്തിന്റെ ഓപ്പറേറ്റിംഗ് സിസ്റ്റത്തിന്റെ പൂർണ്ണമായ നീക്കംചെയ്യലും മാറ്റിസ്ഥാപിക്കലും റൂട്ടിംഗിന് സഹായിക്കും, സാധാരണയായി അതിന്റെ നിലവിലെ ഓപ്പറേറ്റിംഗ് സിസ്റ്റത്തിന്റെ ഏറ്റവും പുതിയ പതിപ്പിനൊപ്പമാണ് ഇത് ഉപയോഗിക്കാറുള്ളത്.
ആപ്പിൾ ഐഒഎസ് (iOS) ഓപ്പറേറ്റിംഗ് സിസ്റ്റം പ്രവർത്തിക്കുന്ന ജെയിൽബ്രേക്കിങ് ഉപകരണങ്ങളുമായി റൂട്ട് ആക്‌സസ് ചിലപ്പോൾ താരതമ്യം ചെയ്യപ്പെടുന്നു.
എന്നിരുന്നാലും, ഇവ വ്യത്യസ്ത ആശയങ്ങളാണ്: ഓപ്പറേറ്റിംഗ് സിസ്റ്റം പരിഷ്‌ക്കരിക്കുക ("ലോക്കുചെയ്‌ത ബൂട്ട് ലോഡർ" നടപ്പിലാക്കുന്നത്), ഔദ്യോഗികമായി അംഗീകരിക്കാത്ത ( ഗൂഗിൾ പ്ലേയിൽ ലഭ്യമല്ല) അപ്ലിക്കേഷനുകൾ ഇൻസ്റ്റാൾ ചെയ്യുന്നത് ഉൾപ്പെടെ അന്തിമ ഉപയോക്താവിനുള്ള നിരവധി തരം ആപ്പിൾ വിലക്കിയിരിക്കുന്ന കാര്യങ്ങളിലേക്കുള്ള ബൈപാസാണ് ജയിൽ‌ബ്രേക്കിംഗ്.
സൈഡ്‌ലോഡിംഗ് വഴി, ഉപയോക്താവിന് ഉയർന്ന അഡ്മിനിസ്ട്രേഷൻ ലെവൽ പ്രത്യേകാവകാശങ്ങൾ (റൂട്ടിംഗ്) നൽകുന്നു.
എച്ച്ടിസി , സോണി , അസൂസ് , ഗൂഗിൾ എന്നിവ പോലുള്ള നിരവധി വെണ്ടർമാർ ഉപകരണങ്ങൾ അൺലോക്കുചെയ്യാനുള്ള കഴിവ് വ്യക്തമായി നൽകുന്നു, മാത്രമല്ല ഓപ്പറേറ്റിംഗ് സിസ്റ്റം പൂർണ്ണമായും മാറ്റിസ്ഥാപിക്കുകയും ചെയ്യുന്നു.
അതുപോലെ, റൂട്ട് അനുമതികളില്ലാതെ ആൻഡ്രോയിഡ് ഉപകരണങ്ങളിൽ സൈഡ്‌ലോഡ് അപ്ലിക്കേഷനുകൾക്കുള്ള കഴിവ് സാധാരണയായി അനുവദനീയമാണ്.
അതിനാൽ, പ്രാഥമികമായി ഐഒഎസ് ജയിൽ‌ബ്രേക്കിംഗിന്റെ മൂന്നാമത്തെ വശമാണ് ഇത് (ഉപയോക്താക്കൾക്ക് അഡ്മിനിസ്ട്രേറ്റീവ് പ്രത്യേകാവകാശങ്ങൾ നൽകുന്നത്), ആൻഡ്രോയിഡ് റൂട്ടിംഗുമായി നേരിട്ട് ബന്ധപ്പെട്ടിരിക്കുന്നു.
സ്റ്റോക്ക് കോൺഫിഗറേഷനിലെ ഉപകരണങ്ങളിൽ സാധാരണയായി ലഭ്യമല്ലാത്ത പ്രത്യേക കമാൻഡുകൾ പ്രവർത്തിപ്പിക്കാൻ ഉപയോക്താവ് ഇൻസ്റ്റാളുചെയ്‌ത എല്ലാ അപ്ലിക്കേഷനുകളെയും റൂട്ടിംഗ് അനുവദിക്കുന്നു.
സിസ്റ്റം ഫയലുകൾ പരിഷ്‌ക്കരിക്കുകയോ ഇല്ലാതാക്കുകയോ ചെയ്യുക, മുൻകൂട്ടി ഇൻസ്റ്റാളുചെയ്‌ത അപ്ലിക്കേഷനുകൾ നീക്കംചെയ്യൽ, ഹാർഡ്‌വെയറിലേക്ക് തന്നെ നിമ്ന തലത്തിലുള്ള പ്രവേശനത്തിന് (റീബൂട്ട് ചെയ്യുക, സ്റ്റാറ്റസ് ലൈറ്റുകൾ നിയന്ത്രിക്കുക, അല്ലെങ്കിൽ ടച്ച് ഇൻപുട്ടുകൾ വീണ്ടും കണക്കാക്കൽ എന്നിവ ഉൾപ്പെടെ) കൂടുതൽ വിപുലവും അപകടകരവുമായ പ്രവർത്തനങ്ങൾക്ക് റൂട്ടിംഗ് ആവശ്യമാണ്.
അനുമതികൾ നൽകുന്നതിനുമുമ്പ് ഉപയോക്താവിൽ നിന്ന് അനുമതി അഭ്യർത്ഥിച്ച് റൂട്ട് അല്ലെങ്കിൽ സൂപ്പർ യൂസർ അവകാശങ്ങൾ അനുവദിക്കുന്ന ആപ്ലിക്കേഷനുകൾക്ക് മേൽനോട്ടം വഹിക്കുന്ന സൂപ്പർ യൂസർ ആപ്ലിക്കേഷൻ ഇൻസ്റ്റാൾ ചെയ്യുന്നു.
ഇൻസ്റ്റാളുചെയ്‌ത ഓപ്പറേറ്റിംഗ് സിസ്റ്റം നീക്കംചെയ്യാനോ മാറ്റിസ്ഥാപിക്കാനോ ഉപകരണത്തിന്റെ ബൂട്ട് ലോഡർ പരിശോധന അൺലോക്കുചെയ്യുന്ന ഒരു ദ്വിതീയ പ്രവർത്തനം(secondary operations) ആവശ്യമാണ്.
റൂക്രിത് തീറവനിത് ഇംഗ്ലീഷ് വിലാസം https://ml.wikipedia.org/wiki/Rirkrit_Tiravanija
ന്യൂയോർക്ക് സിറ്റി , ബെർലിൻ , കൂടാതെ ചീയാങ് മൈ തായ്ലൻഡ് എന്നിവിടങ്ങളിലായി താമസിക്കുന്ന ഒരു തായ് സമകാലിക കലാകാരനാണ് റൂക്രിത് തീറവനിത് ( തായ് : ฤกษ์ฤทธิ์ 
ตีระวนิช , ഇംഗ്ലീഷ്:Rirkrit Tiravanija, ഉച്ചാരണം: rɯk-rit tira-wanit ).
1961 ൽ അർജന്റീനയിലെ ബ്യൂണസ് അയേഴ്സിലാണ് അദ്ദേഹം ജനിച്ചത്.
റൂക്രിത് ലോകമെമ്പാടും അറിയപ്പെടുന്നത് അദ്ദേഹത്തിന്റെ കൺസെപ്ഷ്വലിസ്റ്റ് ആർട്ട് പ്രൊജക്റ്റുകളുടെയും, “ആന്റി-ഒബ്ജക്റ്റ് ആർട്ടിന്റെ” വികാസത്തിൽ വഹിക്കുന്ന പങ്കിന്റെയും പേരിലാണ്.
അടുക്കള, ഡൈനിങ്ങ് ഹാൾ, വായന മുറി  അല്ലെങ്കിൽ സംഗീത മുറി പോലെ പ്രാഥമികമായി മനുഷ്യ ഇടപെടലുകൾ ഉൾക്കൊള്ളുന്ന വസ്തുക്കൾ ഉൾപ്പെടുത്തിക്കൊണ്ട്  കലയുടെ അതിരുകളെ പുതുമയുള്ള രീതിയിൽ മങ്ങിക്കുകയും പൊതു-സ്വകാര്യ വിഭജനം ഇല്ലാതാക്കുകയും ചെയ്യുന്ന തരത്തിലുള്ളവയാണ് അദ്ദേഹത്തിന്റെ ഇൻസ്റ്റാളേഷനുകൾ.
സന്ദർശകർക്ക് സൌജന്യമായി കറി വാഗ്ദാനം ചെയ്തുകൊണ്ടോ അല്ലെങ്കിൽ അപാർട്ട്മെന്റ് 21 ലെ ആർട്ടിസ്റ്റിന്റെ വീടിന്റെ ഒരു പകർപ്പിൽ അപരിചിതരെ ഒരുമിച്ച് ചായ കുടിക്കാൻ ക്ഷണിച്ചോ, തീറവനിത് കാഴ്ച്ചകാരനെ കലയുടെ ഭാഗമാക്കി, സമകാലീന കലയുടെ പുതിയ വഴികൾ തുറക്കുന്നു.
തായ് നയതന്ത്രജ്ഞന്റെയും ഓറൽ സർജന്റെയും മകനായി 1961 ൽ ബ്യൂണസ് അയേഴ്സിൽ ജനിച്ചു.
തായ്‌ലൻഡ്, എത്യോപ്യ, കാനഡ എന്നിവിടങ്ങളിൽ ആയി ആണ് വളർന്നത്.
തുടക്കത്തിൽ കാൾട്ടൺ സർവകലാശാലയിൽ ചരിത്രം പഠിച്ച അദ്ദേഹം പിന്നീട് ടൊറന്റോയിലെ ഒന്റാറിയോ കോളേജ് ഓഫ് ആർട്ട് (1980–84), ബാൻഫ് സെന്റർ സ്കൂൾ ഓഫ് ഫൈൻ ആർട്സ് (1984), സ്കൂൾ ഓഫ് ആർട്ട് ഇൻസ്റ്റിറ്റ്യൂട്ട് ഓഫ് ചിക്കാഗോ (1984–86) ന്യൂയോർക്കിലെ വിറ്റ്നി ഇൻഡിപെൻഡന്റ് സ്റ്റഡീസ് പ്രോഗ്രാം (1985–86) എന്നിവയിൽ ചേർന്നു.
1982 ൽ അദ്ദേഹം മാൻഹട്ടനിലേക്ക് മാറി.
സൃഷ്ടികൾ കലാ പ്രോജക്ടുകൾ
കലാചരിത്രകാരൻ റോച്ചൽ സ്റ്റെയ്‌നർ പറയുന്നതനുസരിച്ച്, തീറവനിതിന്റെ സൃഷ്ടികൾ “അടിസ്ഥാനപരമായി ആളുകളെ ഒരുമിച്ച് കൊണ്ടുവരുന്നതാണ്.” 1990 കളുടെ തുടക്കത്തിൽ ഉള്ള അദ്ദേഹത്തിന്റെ ഇൻസ്റ്റാളേഷനുകളിൽ, ഗാലറിയിൽ പോകുന്നവർക്ക് ഭക്ഷണം പാചകം ചെയ്ത് നൽകുന്നത് ഉൾപ്പെടുന്നു.
ന്യൂയോർക്കിലെ പോള അലൻ ഗാലറിയിൽ, പാഡ് തായ് (1990) ൽ ആരംഭിച്ച അദ്ദേഹത്തിന്റെ ഏറ്റവും അറിയപ്പെടുന്ന ഒരു പരമ്പരയിൽ പരമ്പരാഗത കലാ വസ്തുക്കളെ മൊത്തത്തിൽ നിരസിച്ച്, പകരം എക്സിബിഷൻ സന്ദർശകർക്കായി ഭക്ഷണം പാകം ചെയ്യുകയും വിളമ്പുകയും ചെയ്തു.
2007 ൽ ചെൽസിയിലെ ഡേവിഡ് സ്വിർനർ ഗാലറിയിൽ യഥാർത്ഥ ഘടകങ്ങൾ ഉപയോഗിച്ച് അദ്ദേഹം ഇൻസ്റ്റാളേഷൻ പുനസൃഷ്ടിക്കുകയും അൺടൈറ്റിൽഡ് (ഫ്രീ / സ്റ്റിൽ) എന്ന് സൃഷ്ടിയുടെ പേരുമാറ്റുകയും ചെയ്തു.